Kielteisesti maahanmuuttoon kertoo suhtautuvansa vastaajista 41 prosenttia. Reilu kymmenesosa vastaajista ei luokitellut itseään kumpaankaan ryhmään.

Kielteisimpiä oltiin maaseutumaisissa kunnissa

(artikkeli jatkuu alla)

(artikkeli jatkuu alla)

Kyselyn perusteella maahanmuuttoon suhtaudutaan myönteisimmin pääkaupunkiseudulla. Siellä asuvista vastaajista 56 prosenttia piti itseään maahanmuuttomyönteisenä ja 35 prosenttia -kielteisenä.

Kielteisimpiä asenteet olivat maaseutumaisissa kunnissa, joissa myönteisesti maahanmuuttoon suhtautui vain 39 prosenttia vastaajista ja kielteisesti 48 prosenttia.

Maahanmuuton kannatus on suurinta vihreiden, vasemmistoliiton ja keskustan kannattajien keskuudessa. Eniten maahanmuuttomyönteisiä vastaajia oli vihreiden kannattajissa, 79 prosenttia.

Kokoomuksen ja SDP:n kannattajat taas jakaantuivat kahtia maahanmuuttomyönteisiin ja -kielteisiin vastaajiin.

Koulutustausta heijastui asenteisiin

Kyselyn mukaan myös vastaajien koulutustausta ja ammattiasema heijastuvat heidän asenteisiinsa maahanmuuttoa kohtaan.

Muuta väestöä suopeammin maahanmuuttoon suhtautuvat korkeasti koulutetut ja ylemmät toimihenkilöt.

Sen sijaan asenteet ovat keskimääräistä nuivempia vähiten koulutettujen, työntekijöiden ja työttömien keskuudessa.

(artikkeli jatkuu alla)

(artikkeli jatkuu alla)

Pakolaisia ja turvapaikanhakijoita karsastetaan

Vastaajien asenne maahanmuuttajiin oli erilainen riippuen siitä, mistä ja millä perusteilla maahanmuuttajat saapuvat Suomeen.

Yleisesti ottaen opiskelijat ja EU-maista tulevat työntekijät toivotetaan tervetulleiksi, kun taas pakolaisia ja turvapaikanhakijoita karsastetaan, kysely kertoo.

Vastaajista yli 80 prosenttia hyväksyisi lähialueelleen nykymäärän tai entistä enemmän ulkomaalaisia opiskelijoita, ja 75 prosenttia muista EU-maista tulevia työntekijöitä.

